২০০১ সালে সন্তু লারমা ‘আদিবাসী ফোরাম’ গঠনের আগে থেকেই ভারতের সাহায্যপ্রাপ্ত হয়ে আসছে। ভারতের এক সময়ে পররাষ্ট্র দপ্তরের সেক্রেটারি ছিলেন মুচকন্দ দুবে। তিনি ভারতের পররাষ্ট্র নীতি নিয়ে একটা বই লিখেছেন। বইটির নাম ওহফরধহ’ং ঋড়ৎবরমহ চড়ষরপু। এই বইতে দুবে বলেছেনÑ শ্রীলংকা এবং বাংলাদেশের সাথে ভারতের সম্পর্ক উন্নত হতে পারেনি। শ্রীলংকার সাথে সম্পর্কে অবনতি ঘটার কারণ হলো শ্রীলংকার তামিল গেরিলাদের সঙ্গে ভারতের যোগাযোগ। ভারত শ্রীলংকার তামিল নেতা প্রভাকরণকে তার তামিল স্বাধীনতা সংগ্রামে প্রণোদনা প্রদান করেছিল। বাংলাদেশের সাথে ভারতের সম্পর্কে অবনতির কারণ হলো ভারত কর্তৃক পার্বত্য চট্টগ্রামের স্বাধীনতাকামীদের আশ্রয় প্রদান। দুবের এই বই পড়ে বোঝা যায় যে, সন্তু লারমার শক্তির উৎস হচ্ছে ভারত। বাংলাদেশ-ভারতের এই সামরিক চুক্তি স্বাক্ষর হলে সন্তু বাবু একে দুই সুযোগ পাবে। একদিকে ভারতের সাহায্য অন্যদিকে সন্ত্রাসী সংগঠনগুলোর সাহায্য। যা সন্তুকে বেশ শক্তি জোগাবে। পার্বত্য চট্টগ্রাম বাংলাদেশ থেকে বিচ্ছিন্ন হওয়ার মানে চট্টগ্রাম সমুদ্র বন্দরের ভবিষ্যৎ অনিশ্চিত। চট্টগ্রাম বন্দর হাতিয়ে নেয়ার জন্য ভারতের একটা চালাকিও হতে পারে এই সামরিক চুক্তি।